पाएं अपने शहर की ताज़ा ख़बरें और फ्री ई-पेपरडाउनलोड करें
अलवर शहर में बुधवार को भरी दोपहर करीब दो बजे कातला पट्टी रोड एरोड्रम के पास बाइक पर बदमाश एक युवक से 7400 रुपए लूट ले गए। बदमाशों के पास चाकू व उस्तरा था। जिसका डर दिखा कर रुपए छीन ले गए। घटना को अंजाम देने वाले दोनों बदमाश बाइक पर सवार थे। घटना की सूचना मिलने पर पुलिस मौके पर पहुंची। जिसके बाद नाकाबंदी कर आरोपियों की तलाश की जा रही है।
पुलिस ने बताया कि हजूरी गेट मोहल्ला निवासी युवक राहुल कातला पट्टी रोड पर पंजाब नेशन बैंक के आरसीटी ऑफिस के कार्य करता है। जिसने बुधवार को एटीएम से 6400 रुपए निकाले थे। इसके अलावा एक हजार रुपए उसकी जेब में पहले से थे। जैसे ही युवक पैसे निकालकर जाने लगा। बदमाशों ने युवक की बाइक के आगे बाइक लगा दी। दो बदमाशों ने तुरंत उतरकर युवक के दोनों तरफ चाकू व उस्तरा लगा दिया। बदमाशों ने कहा कि पैसे निकाल नहीं तो काट देंगे। इसके बाद बदमाश युवक के हाथ से पैसे छीन कर तुरंत बाइक से भाग गए। पुलिस मौके पर पहुंची, लेकिन युवक तब तक फरार हो चुके थे।
सीसीटीवी खंगाल रही पुलिस
घटना के बाद पुलिस आसपास के सीसीटीवी कैमरे खंगाल रही है। जिससे बदमाशों को पकड़ा जा सके। पुलिस का कहना है कि जल्दी बदमाश पकड़े जाएंगे। पुलिस ने युवक से बदमाशों की बाइक का पता किया है। इसके अलावा उनके हुलिए के आधार पर बदमाशों की पड़ताल जारी है।
पुलिस लगी कोरोना कंट्रोल में
इस समय पुलिस कोरोना कंट्रोल करने में लगी है। अलग-अलग जगहों पर कोराना की गाइडलाइन की पालना कराने में पुलिस दिन रात ड्यूटी कर रही है। इस समय लूट की घटना ने पुलिस की मशक्कत बढ़ा दी है। हालांकि पुलिस अधिकारियों का कहना है कि बदमाश जल्दी पकड़े जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva bho_Deva hin_Deva zho_Hant eng_Latn